	[image: ]
	MADONAS NOVADA PAŠVALDĪBA

	
	

	
	Reģistrācijas numurs 90000054572

	
	Saieta laukums 1, Madona, Madonas novads, LV-4801

	
	Tālrunis 64860090, e-pasts pasts@madona.lv

	
	



MADONAS NOVADA PAŠVALDĪBAS DOMES
LĒMUMS
Madonā

2026. gada 29. septembrī 			      	     		                             Nr. 589
								               (protokols Nr. 13, 74. p.)


Par grozījumiem Madonas novada pašvaldības domes 27.11.2025. lēmumā Nr. 430 “Madonas novadā sniegtie maksas pakalpojumi un to cenrādis”

Madonas novada pašvaldības (turpmāk – pašvaldība) dome 2026. gada 30. janvārī izdevusi iekšējo normatīvo aktu Nr. 8 “Kārtība, kādā piešķir un izlieto pašvaldības budžetā paredzētos līdzekļus Madonas novada pašvaldības izglītības iestāžu izglītojamo ēdināšanas pakalpojumu sniegšanai” (pašvaldības domes 2026. gada 30. janvāra domes lēmums Nr. 83 (prot. Nr. 1, 83. p.) (turpmāk – iekšējais normatīvais akts). Iekšējā normatīvajā aktā noteikti gadījumi, kādos izglītojamajam var pārtraukt pašvaldības apmaksāta ēdināšanas pakalpojuma nodrošināšanu, tajā skaitā gadījumos, ja izglītojamais pieteiktās pusdienas neattaisnotu iemeslu dēļ neizmanto vairāk kā trīs dienas, necienīgi izturas pret ēdienu un iepriekšējas pārrunas nav nesušas rezultātus, nepiedalās skolas un pārvaldes organizētajos līdzdarbības pasākumos vai izglītojamais vairākkārt pārkāpj skolas iekšējās kārtības noteikumus.
Pašvaldības dome 2026. gada 30. septembrī iekšējā normatīvajā aktā veikusi grozījumus, paredzot, ka maksa par ēdināšanas pakalpojumu izglītības iestādē, ja pašvaldības finansēts ēdināšanas pakalpojums pārtraukts iekšējā normatīvā akta 10.3. un 10.4. punktā noteiktos gadījumos, noteikta Madonas novada pašvaldības pakalpojumu cenrādī. Tā kā šobrīd Madonas novadā sniegto maksas pakalpojumu cenrādī jau ir noteikta maksa par ēdināšanas pakalpojumu izglītības iestāžu darbiniekiem, ja šo pakalpojumu nodrošina pašvaldības iestāde, tad attiecībā uz izglītojamajiem būtu piemērojams tāds pats pakalpojuma izcenojums.
Ņemot vērā iepriekš minēto, nepieciešams izdarīt grozījumu Madonas novada pašvaldības domes 2025. gada 27. novembra lēmuma Nr. 430 “Madonas novadā sniegtie maksas pakalpojumi un to cenrādis” 19. pielikumā, papildinot 2.1. punktu ar norādi, ka pakalpojuma cenrādis attiecas arī uz izglītojamajiem, precizējot, ka uz izglītojamajiem attiecināms tikai gadījumos, ja izglītības iestādes vadītājs pašvaldības noteiktajos gadījumos un kārtībā pieņēmis lēmumu uz laiku apturēt pašvaldības finansēta ēdināšanas pakalpojuma nodrošināšanu konkrētam izglītojamajam.
[bookmark: _Hlk198217867][bookmark: _Hlk195789958][bookmark: _Hlk198218907]Noklausījusies sniegto informāciju, ņemot vērā 21.09.2026. Izglītības un jaunatnes lietu komitejas un 22.09.2026. Finanšu komitejas atzinumus, atklāti balsojot: PAR – 17 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Dace Ozoliņa, Egils Bērziņš, Gatis Teilis, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:  



1. Grozīt Madonas novada pašvaldības domes 2025. gada 27. novembra lēmuma Nr. 430 “Madonas novadā sniegtie maksas pakalpojumi un to cenrādis” 19. pielikuma 2.1. punktu šādā redakcijā:
	2.1.
	Izglītības iestāžu darbiniekiem un izglītojamajiem14


14 uz izglītojamajiem attiecināms tikai gadījumos, ja izglītības iestādes vadītājs pašvaldības noteiktajos gadījumos un kārtībā pieņēmis lēmumu uz laiku apturēt pašvaldības finansēta ēdināšanas pakalpojuma nodrošināšanu konkrētam izglītojamajam

2. Izmaiņas stājas spēkā 2026. gada 1. oktobrī.


Domes priekšsēdētājs							A. Lungevičs


Puķīte 64860570

